Diari Oficial de la Generalitat Valenciana


Sumari del DOGV 7296, del 16-06-2014 (2014/5068)

Informació pública de l'Acord de 29 de maig de 2014, del Ple, de modificació i actualització del règim de mesures aplicables de la zona acústicament saturada denominada Tascas.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   7296

Data del DOGV
:   16-06-2014

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2014/5068


Data del document
:   29-05-2014

Organisme emissor
:   Ajuntament de Castelló de la Plana

Tipus de document
:   Anunci

Descriptors 

:   * Castelló de la Plana
    * pla d'urbanisme
    * administració local

Informació pública de l'Acord de 29 de maig de 2014, del Ple, de modificació i actualització del règim de mesures aplicables de la zona acústicament saturada denominada Tascas. [2014/5068]  
El Ple de l'Ajuntament de Castelló de la Plana, en data 29 de maig de 2014, ha adoptat el següent acord:  
«Vist l'expedient que s'està tramitant per a aprovar la modificació i actualització de mesures en la Zona Acústicament Saturada (d'ara endavant ZAS) coneguda com Tasques i els següents antecedents:  
1. El 28 d'octubre de 2010, es va acordar declarar zona acústicament saturada l'àmbit conegut com Tasques en l'àrea urbana delimitada pels carrers Isaac Peral i Barraques; plaça de Santa Clara, números de l'1 al 4; carrer Major, números parells del 2 al 34 i imparells de l'1 al 25 i carrer Vera, números parells del 2 al 30 i imparells de l'1 al 13.  
2. El 12 d'abril de 2013, la Junta de Govern local d'aquest ajuntament va acordar aprovar la proposta de modificació i actualització del règim de mesures aplicables així com la modificació de l'àmbit de la zona acústicament saturada denominada Tasques que queda comprès entre els carrers Isaac Peral i Barraques; plaça de Santa Clara, números 1 al 4; carrer Major, números pares 2 al 34 i números imparells 1 al 25 i carrer Vera, números parells del 2 al 28 i números imparells de l'1 al 13.  
3. El referit acord es va fer públic el 15 d'abril de 2013 en el Diari Oficial de la Comunitat Valenciana núm. 7003 i en el periòdic Mediterráneo de Castelló, en el Butlletí Oficial de la Província de Castelló núm. 46 del dia 16 d'abril de 2013 i en el Tauler d'Anuncis Municipal.  
  
4. En data 21 de març de 2014, la Junta de Govern local va acordar desestimar les al·legacions efectuades per Carlos Escorihuela Artola, en qualitat de president de l'Associació Provincial d'Empresaris d'Hostaleria i Turisme de Castelló (ASHOTUR) i estimar parcialment les al·legacions formulades per Joaquín Morey Navarro en nom de l'Associació Castelló Sense Soroll; pel que, com a conseqüència d'aquesta estimació parcial, en el citat acord, s'aprova la modificació de la proposta del règim de mesures en la zona acústicament saturada coneguda com Tasques que va acordar la Junta de Govern Local el 12 d'abril de 2013, en el sentit d'incorporar en la delimitació el número 30 del carrer Vera.  
  
5. En la mateixa sessió de la Junta de Govern Local es va acordar remetre el projecte a la Consellería d'Infraestructures, Territori i Medi Ambient, a l'efecte d'informe, el qual ha tingut entrada en aquest ajuntament el 9 de maig de 2014 (RE núm. 29318) i,  
Tenint en compte que:  
I. En l'informe de la Consellería d'Infraestructures, Territori i Medi Ambient, es realitza una exposició d'actuacions que configuren l'expedient i mesures correctores propostes, concloent en sentit favorable.  
  
II. L'article 29.4 de la Llei 7/2002, de Protecció Contra la Contaminació Acústica en concordança amb l'article 22 apartats 5 i 6 del Decret 104/2006, de 14 de juliol, del Consell, de Planificació i Gestió en matèria de Contaminació Acústica determinen que la declaració de Zona Acústicament Saturada correspon al Ple de l'Ajuntament i es publicarà en el Diari Oficial de la Comunitat Valenciana i entrarà en vigor, llevat que en ella es dispose una altra cosa, l'endemà al de la seua publicació.  
  
Dels articles 23 i 24 del citat decret es desprèn que la declaració de ZAS inclourà la seua delimitació i el règim d'actuacions a realitzar, i es pronunciarà sobre el manteniment o aixecament de les mesures cautelars adoptades durant la tramitació del procediment, mantenint-se aquestes mesures en vigor, en tant no quede acreditada la disminució dels nivells sonors, mitjançant informe tècnic.  
Per tot açò, vists els preceptes esmentats, l'informe favorable de data 9 d'abril de 2014 de la cap de la Secció de Contaminació Atmosfèrica i Canvi Climàtic, amb el vistiplau del cap del Servei de Protecció i Control Integrat de la Contaminació de la Consellería d'Infraestructures, Territori i Medi Ambient i l'informe jurídic de 9 de maig de 2014, de la cap del Negociat Administratiu d'Activitats conformat per l'Assessor Jurídic - cap de la Secció de Control Urbanístic, a proposta del tinent d'alcalde delegat de l'Àrea de Desenvolupament de la Ciutat, Sostenibilitat, Medi Ambient, Habitatge i Serveis Urbans i previ informe de la Comissió de Ple de l'Àrea de Desenvolupament de la Ciutat, Sostenibilitat, Medi Ambient, Habitatge i Serveis Urbans, s'acorda:  
  
1. Declarar la modificació i actualització del règim de mesures aplicables en la zona acústicament saturada denominada Tasques en l'àmbit i mesures correctores següents:  
Àmbit  
- carrers Isaac Peral i Barraques;  
- plaça Santa Clara, números 1 al 4;  
- carrer Major, números parells 2 al 34 i números imparells 1 al 25;  
- carrer Vera, números parells del 2 al 30 i números imparells de l'1 al 13;  
Mesures correctores  
A) Suspensió de concessió de noves llicències englobades en la normativa urbanística aplicable com a oci i recreació.  
B) Limitació horària en activitats englobades com a oci i recreació segons normativa urbanística aplicable (limitació del consum de begudes i menjars en espais públics de 23.30 hores a 08.00 hores).  
C) Suspensió de concessió de noves llicències d'activitats que impliquen la venda d'aliments i begudes.  
D) Limitació horària per a usos comercials i tendes de conveniència de 23.30 hores a 06.00 hores i limitació horària per a l'expedició d'aliments i begudes a l'exterior de 23.00 hores a 08.00 hores.  
E) Limitació horària fins a les 23.00 hores de taules i cadires, veladors i altres elements en dijous, divendres i dissabte.  
F) Intensificació de la presència policial de 22.00 hores a 24.00 hores.  
G) Actuació dels serveis de neteja a partir de les 23.30 hores.  
H) Realització de campanyes de conscienciació.  
I) Realització de reunions periòdiques formatives amb els empresaris i treballadors de la zona.  
J) Aplicació de millores en la carpa fonoabsorbent mòbil, existent en carrers Isaac Peral i Barraques.  
2. Alçar, amb l'entrada en vigor de la present declaració, les mesures cautelars adoptades durant la tramitació del procediment, per estar incloses totes elles en el règim d'actuacions aplicables a la zona objecte de la declaració, que figuren en les lletres B, C i D anteriors.  
  
3. Publicar la modificació i actualització del règim de mesures aplicables en la zona acústicament saturada de l'àrea coneguda com a Tasques en el Diari Oficial de la Comunitat Valenciana, per a general coneixement i entrada en vigor.  
4. Comunicar aquest acord als serveis municipals afectats i a la Direcció General de Qualitat Ambiental de la Consellería d'Infraestructures, Territori i Medi Ambient».  
Contra el present acord que posa fi a la via administrativa es pot interposar un recurs potestatiu de reposició en el termini d'un mes davant l'òrgan que ho ha dictat (art. 52 de la citada Llei 7/1985, modificat per la Llei 11/1999 i 107, 116, 117 i concordants de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificats per la Llei 4/1999), o, alternativament, un recurs contenciós-administratiu davant el Jutjat del Contenciós-administratiu de Castelló de la Plana, en el termini de dos mesos (art. 52 de la Llei 7/1985, i en els articles 8, 45 i 46 de la Llei 29/1998, de 13 de juliol, Reguladora de la Jurisdicció Contenciós-Administrativa). En tots dos casos, el termini es computarà des de l'endemà al de la data de la publicació del present anunci en el Diari Oficial de la Comunitat Valenciana.  
  
El que es fa públic per a general coneixement i entrada en vigor l'endemà d'aquesta publicació en el Diari Oficial de la Comunitat Valenciana.  
  
Castelló de la Plana, 29 de maig de 2014.- L- alcalde: Alfonso Bataller Vicent. La secretària general del Ple: Concepción Juan Gaspar.